Nortal

Historia

Vuonna 1999 Priit Alamäe perusti Webmedian Urmo Pärgin ja Avo Alenderin kanssa. Vuonna 2000 Webmedia AS aloitti toimintansa Tartossa Virossa.
Webmedia avasi konttorin vuonna 2008 Qatarissa. Heinäkuussa 2009 Webmedia Group allekirjoitti sopimuksen Qatarin valtiollisten palvelujen digitalisoimisesta.
Webmedia osti vuonna 2010 virolaisen Cybernetican terveydenhoitoyksikön, lisäten laboratoriojärjestelmän eHealth-portfolioonsa.
Vuonna 2011 yritys kasvoi merkittävästi, kun Webmedia Group osti vuonna 1985 perustetun suomalaisen telekommunikaatio-, logistiikka- ja teollisuusyrityksen CCC Corporation Oy:n  luoden samalla Baltian suurimman ohjelmistoyhtiön. Yritys vaihtoi samalla uudeksi nimekseen Nortal. 
Nortal auttoi luomaan sähköisen taloudenhoitoalustan GIFMIS:n (Government Integrated Financial Management and Information System  Nigerian liittovaltiolle vuonna 2012. Alusta on tärkeä osa TSA-talousohjelmaa (Treasury Single Account), jonka ansiosta valtio säästi N153 miljardia ja paljasti noin 46 000 haamutyöntekijää 2013 mennessä. 
Samana vuonna Taavi Kotka jätti Nortalin 12 vuoden jälkeen ryhtyäkseen Viron valtion ensimmäiseksi Chief Information Officeriksi. Hän on yksi Viron e-kansalaispalvelun perustajista. 
Nortal ja amerikkalainen Fast Enterprises voittivat vuonna 2013 tarjouskilpailun VALMIS-verotusjärjestelmän toimittamiseksi Suomen Verohallinnolle. 
Vuonna 2016 Nortal loi valtion sähköisten palvelujen portaalin Omanin sulttaanikunnalle. Invest Easy -portaalilla omanilaiset yrittäjät voivat rekisteröidä yrityksen 110 sekunnissa.  Tämän seurauksena Oman on noussut 127 pykälää Maailmanpankin luettelossa valtioista liiketoiminnan helppouden mukaan.  Samana vuonna Nortal osti ruotsalaisen markkinointiautomaatio- ja asiakkuudenhallinta-yritys Elementin. 
Vuonna 2018 Nortal avasi toimiston Düsseldorfiin Saksaan ja samana vuonna se laajeni myös Yhdysvaltoihin ostamalla Dev9:n.

Toimialueet

Sen jälkeen kun yritys vuonna 2000 perustettiin, se on toteuttanut ratkaisuja 60 maassa viidellä mantereella. Sen viisi kotimarkkina-aluetta ovat Viro, Suomi, Ruotsi, Liettua ja Oman. Nortalilla on toimintaa myös Saksassa, Serbiassa, Yhdistyneissä Arabiemiirikunnissa, Qatarissa, Nigeriassa ja Botswanassa.

Nortal Oy

Nortal Oy on Suomessa toimiva Nortal Grupin tytäryhtiö. 
Nortalin asiantuntijat työskentelevät erilaisten digitaalisten ratkaisujen kehittämisprojekteissa tuottaen palveluita tuotantoteollisuuden, metalli- ja kaivosalan, julkishallinnon sekä terveydenhuollon alan toimijoille. Nortalin toimintamalli on DevOps ja sen palvelukokonaisuuksiin kuuluvat markkinoinnin automaatio sekä CRM.
Nortal työllistää Suomessa noin 180 henkilöä ja sillä on neljä toimipaikkaa eri puolilla Suomea. 
Nortal Oy:n toimitusjohtajana toimii Harri Koponen.

Historia

Nortal Oy on perustettu vuonna 1989. Nortal Oy:n taustalla on vuonna 1985 perustettu ohjelmistotalo CCC Corporation, jonka virolainen Webmedia osti vuonna 2011. Webmedian ja CCC:n yhdistymisen myötä yrityksen uudeksi nimeksi valittiin Nortal.

Ihmiset

Yritys on ollut täysin työntekijöidensä omistama vuodesta 2016. Nortalin hallituksen puheenjohtaja on Priit Alamäe. Hallitukseen kuuluu mm. Harri Koponen, Oleg Shvaikovsky, Andre Krull, Peeter Smitt and Neringa Narbutiene.